
21 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 996 


ΑΠΟΦΑΣΕΙΣ 

Αριθμ. 11767/4346 

Τροποποίηση του Οργανισμού Εσωτερικής Υπη¬ 
ρεσίας του Δήμου Πειραιά. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις των άρθρων 63 περ. στ, 97,98 και 280 
του ν. 3852/2010 (ΦΕΚ 87/Α72010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

5. Τις διατάξεις των άρθρων 10 και 99 του ν. 3584/2007 
(ΦΕΚ 143/Α72007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

6. Τις διατάξεις των άρθρων 87, 88, 89 και 99 του 
ν. 3584/2007 (ΦΕΚ 143/Α72007) «Κύρωση του Κώδικα 
Κατάστασης Δημοτικών και Κοινοτικών Υπαλλήλων», 
όπως αντικαταστάθηκαν από τις διατάξεις του άρθρου 
29 παρ. 4, 5 και 6 του ν. 4369/2016 (ΦΕΚ 33/Α72016) 
«Εθνικό Μητρώο Επιτελικών Στελεχών Δημόσιας Διοί¬ 
κησης, βαθμολογική διάρθρωση θέσεων, συστήματα 
αξιολόγησης, προαγωγών και επιλογής προϊσταμένων 


(διαφάνεια αξιοκρατία και αποτελεσματικότητα της Δη¬ 
μόσιας Διοίκησης) και άλλες διατάξεις». 

7. Τ ις διατάξεις του άρθρου 54 παρ. 3 του ν. 4178/2013 
(ΦΕΚ 174/Α72013) «Αντιμετώπιση της αυθαίρετης δό¬ 
μησης - Περιβαλλοντικό Ισοζύγιο και άλλες διατάξεις». 

8. Τις διατάξεις του άρθρου 33 παρ. Ια και 1β του 
ν. 4024/2011 (ΦΕΚ 226/Α72011) «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012- 
2015». 

9. Τ ις διατάξεις του άρθρου 24 του ν. 4479/2017 (ΦΕΚ 
94/Α72017) «Τροποποιήσειςτου ν. 2725/1999 και άλλες 
διατάξεις». 

10. Την 7/ΔΤΑ/2805/16.4.2010 απόφαση του Γενικού 
Γραμματέα Περιφέρειας Αττικής (ΦΕΚ570/Β /3.5.2010), 
με την οποία εγκρίθηκε ο ΟΕΥ του Δήμου Πειραιά, 
όπως τροποποιήθηκε με τις 36414/33247/5.10.2011 
(ΦΕΚ 2460/Β73.11.2011), 55665/48716/20.12.2012 
(ΦΕΚ 3491/Β731.12.2012), 31593/26241/4.7.2013 (ΦΕΚ 
1654/Β74.7.2013), 85085/45925/30.11.2015 (ΦΕΚ 2640/ 
Β78.12.2015) και 51336/19062/4.8.2017 (ΦΕΚ 2913/ 
Β724.8.2017) αποφάσεις του ιδίου. 

11. Τα ΦΕΚ 2460/Β73.11.2011, 3491/Β /31.12.2012, 
1654/Β 74.7.2013,2640/Β78.12.2015,2913/Β724.8.2017 
και 3330/Β722.9.2017 περί Οργανισμού Εσωτερικής 
Υπηρεσίας Δήμου Πειραιά και τροποποιήσεις αυτού. 

12. Το Πρακτικό της 2ης/23.1.2018 Συνεδρίασης της 
Εκτελεστικής Επιτροπής Δήμου Πειραιά, περί τροποποί¬ 
ησης του ισχύοντος ΟΕΥ του Δήμου Πειραιά ως προςτα 
άρθρα 4 παρ. 4.6 και 6 παρ. 6.7, σύμφωνα με τα οριζόμε¬ 
να στις διατάξεις του άρθρου 63 του ν. 3852/2010 σε συν¬ 
δυασμό με τις διατάξεις του άρθρου 10 του ν. 3854/2007. 

13. Την 44/31.1.2018 απόφαση Δημοτικού Συμβουλίου 
Δήμου Πειραιά, περί τροποποίησης του ισχύοντος ΟΕΥ, 
ως προς τα άρθρα 4 παρ. 4.6 και 6 παρ. 6.7. 

14. Τη γνωμοδότηση του οικείου Υπηρεσιακού Συμ¬ 
βουλίου Δήμου Πειραιά, που διατυπώθηκε στο 2ο/ 
6.2.2018 πρακτικό του. 

15. Την οικ. 45873/17114/1.6.2017 (ΦΕΚ 2055/Β7 
14.6.2017) απόφαση του Συντονιστή Αποκεντρωμένης 

Τεύχος Β'996/21.03.2018 


Διοίκησης Αττικής, περί μεταβίβασης δικαιώματος υπο¬ 
γραφής, αποφασίζουμε: 

Εγκρίνεται η υπ'αριθμ. 44/2018 απόφαση Δημοτικού 
Συμβουλίου Δήμου Πειραιά, περί τροποποίησης του 
ισχύοντος ΟΕΥ, ως εξής: 

Στο άρθρο 4: ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΔΗΜΟΥ 
παρ. 4.6 αντικαθίσταται ως εξής: 

4.6 ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Η Αποστολή της Διεύθυνσης Οικονομικών Υπηρεσιών 
είναι η εύρυθμη και αποτελεσματική διαχείριση όλων 
των εργασιών και διαδικασιών που σχετίζονται με την 
οικονομική λειτουργία του Δήμου. 

Στις αρμοδιότητες της Διεύθυνσης περιλαμβάνονται 
και οι εξής: 

1. Μεριμνά για την εγγραφή στον προϋπολογισμό του 
Δήμου των πιστώσεων αρμοδιότητάς της και προβαίνει 
σε όλες τις ενέργειες για την υλοποίηση των αντίστοιχων 
δράσεων. 

2. Λαμβάνει τα αιτήματα των Υπηρεσιών του Δήμου 
για διενέργεια διαγωνισμών των οποίων η αρμοδιότητα 
της έχει ανατεθεί και προβαίνει σε όλες τις ενέργειες για 
την υλοποίησή τους. 

3. Αποστέλλει σε Υπηρεσίεςτου Δήμου που έχουν την 
αρμοδιότητα αιτήματα για κάλυψη αναγκών της προς 
ένταξη στον προϋπολογισμό του Δήμου. 

Η άσκηση των ανωτέρω αρμοδιοτήτων γίνεται με 
συντονισμό και κατευθύνσεις του Προϊσταμένου της 
Διεύθυνσης. 

ΤαΤμήματατα οποία απαρτίζουν τη Διεύθυνση Οικο¬ 
νομικών Υπηρεσιών είναι: 

-ΤοΤμήμα Προϋπολογισμού και Οικονομικής Πλη¬ 
ροφόρησης 

-ΤοΤμήμα Λογιστηρίου 

-ΤοΤμήμα Ελέγχου και Πιστοποίησης Δαπανών 

-ΤοΤμήμα Εισπράξεων 

-Το Τμήμα Ταμειακής Διαχείρισης και Εξόδων 

-Τμήμα Προμηθειών 

4.6.1 Τμήμα Προϋπολογισμού και Οικονομικής Πλη¬ 
ροφόρησης 

Αρμοδιότητες: 

Είναι αρμόδιο για την πιστή τήρηση των νόμων και 
διαδικασιών που αφορούν στο τμήμα. 

• Καταρτίζει, σε συνεργασία με τις αρμόδιες Υπηρεσίες 
του Δήμου και υποβάλλει έγκαιρα στην Οικονομική Επι¬ 
τροπή και το Δημοτικό Συμβούλιο σχέδιο του προϋπο¬ 
λογισμού Εσόδων και Εξόδων του Δήμου και τις σχετικές 
μ'αυτόν εκθέσεις. 

• Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Δήμο 
και είναι χρήσιμα για τις προβλέψεις του προϋπολογι¬ 
σμού. 

• Εισηγείται την αναμόρφωση του προϋπολογισμού με 
την εγγραφή νέων κωδικών αριθμών εσόδων και εξόδων 
και την χορήγηση συμπληρωματικών και εκτάκτων πι¬ 
στώσεων και την καταχωρεί στο πληροφοριακό σύστη¬ 
μα του Δήμου, μετά τη λήψη της σχετικής απόφασης από 
το Δημοτικό Συμβούλιο. 

•Τηρεί ειδικό αρχείο προϋπολογισμού του Δήμου και 
φυλάσσει τα πρωτότυπα και τα αντίγραφα στο αρχείο 


του, με όλες τις σχετικές εγκριτικές αποφάσεις, καθώς 
και τις αποφάσεις του Δημοτικού Συμβουλίου. 

• Εκδίδει σχετική πρόταση ανάληψης υποχρέωσης, την 
καταχωρεί και διαβιβάζει υπογεγραμμένο αντίγραφο 
στην υπηρεσία που αιτήθηκε τη δαπάνη προκειμένου 
η τελευταία, να υποβάλει εισήγηση για έγκριση και διά¬ 
θεση πίστωσης στον αρμόδιο διατάκτη. 

•Φροντίζει για την τήρηση ημερολογίου καταχώρησης 
εκδιδομένων χρηματικών ενταλμάτων κατά ημερομηνία 
έκδοσης αυτών και κατά αύξοντα αριθμό καθώς επίσης 
και του αντίστοιχου καθολικού δαπανών κατά ημερομη¬ 
νία έκδοσης και κατά Κ.Α. Προϋπολογισμού. 

• Διαβιβάζει στο Τμήμα Ταμειακής Διαχείρισης και 
Εξόδων με πρωτόκολλο παράδοσης και παραλαβής 
των πρωτότυπων των ενταλμάτων με πλήρη σειρά νο¬ 
μίμων πρωτότυπων δικαιολογητικών και αρχειοθετεί σε 
ειδικούς φακέλους τα στελέχη των ενταλμάτων μαζί με 
πλήρη σειρά δικαιολογητικών. 

• Στο τέλος του έτους εισηγείται την ανατροπή και απο¬ 
δέσμευση των δεσμεύσεων που δεν έχουν εκτελεστεί εν 
όλω ή εν μέρει και μετά την έκδοση της απόφασης της 
Ο.Ε. προβαίνει στις ανατροπές και αποδεσμεύσεις των 
πιο πάνω δεσμεύσεων και την εκτύπωση αυτών. 

• Συντάσσει οικονομικές μελέτες για την ανάγκη σύ¬ 
ναψης δανείων. 

• Εκτιμάει και παρακολουθεί τις δανειακές συμβάσεις 
του Δήμου, βάσει των τρεχουσών μακροοικονομικών 
δεδομένων και προβολών, με σκοπό τον ακριβέστερο 
προσδιορισμό τόκων και χρεολυσίων, σε βραχυπρόθε¬ 
σμη και μακροπρόθεσμη βάση. 

• Φροντίζει για την παρακολούθηση των εγκεκριμένων 
δανείων του Δήμου, την τήρηση πινάκων ετήσιων τοκο¬ 
χρεωλυτικών δόσεων και τηρεί αρχείο τους. 

• Καταρτίζει και υποβάλει τριμηνιαία έκθεση της 
εκτέλεσης του Προϋπολογισμού προς την Οικονομική 
Επιτροπή και το Δημοτικό Συμβούλιο, σύμφωνα με το 
άρθρο 43 παρ. 4 του ν. 3979/2011. 

•Τηρείτο βιβλίο «Μητρώο Δεσμεύσεων» και το βιβλίο 
«Αναλαμβανόμενων Υποχρεώσεων». 

• Ελέγχει την νομιμότητα των εκθέσεων αναλήψεως 
δαπανών για τις εργασίες, τις προμήθειες, τα έργα κ.λπ. 
που εκτελούνται από το Δήμο και τηρεί τα υπό του νόμου 
προβλεπόμενα βιβλία. 

Ασκεί κάθε άλλη εργασία που δεν περιλαμβάνεται 
στον παρόντα Οργανισμό Εσωτερικής Υπηρεσίας και 
προβλέπεται ή θα προβλεφθεί με βάση την ισχύουσα 
νομοθεσία. 

4.6.2 Τμήμα Λογιστηρίου 

Αρμοδιότητες: 

Είναι αρμόδιο για την πιστή τήρηση των νόμων και 
διαδικασιών που αφορούν στο τμήμα. 

• Έχει την ευθύνη τήρησης του διπλογραφικού λογι¬ 
στικού συστήματος. 

•Τηρεί, τα προβλεπόμενα από την νομοθεσία Βιβλία 
και Στοιχεία. 

- Ημερολόγιο πράξεων ισολογισμού 

- Βιβλίο απογραφών και Ισολογισμού 

- Μητρώο παγίων 

• Συντάσσει και καταρτίζει τις Οικονομικές καταστάσεις 
του Δήμου (Ισολογισμό - Λογαριασμό Αποτελεσμάτων 
Χρήσεως, Λογαριασμό Γενικής Εκμετάλλευσης - Προ¬ 
σαρτήματα Τέλους Χρήσεως). 

• Υποβάλλει τις Οικονομικές Καταστάσεις στο Ελεγκτι¬ 
κό Συνέδριο και λοιπούς φορείς. 

■ Ενημερώνει τη βάση της ΕΕΤΑΑ του Δήμου, όπως 
αυτά παράγονται στο μηχανογραφικό του σύστημα. 
Έχει παράλληλα την υποχρέωση να διαχειρίζεται τη \Ν ΕΒ 
βάση όπου αντλεί αυτόματα οικονομικά στοιχεία του 
Υπουργείο Εσωτερικών. 

■ Επιμελείται της σύνταξης περιοδικών και ετήσιων 
Απογραφών των πάσης φύσεως Παγίων Περιουσιακών 
Στοιχείων, αναλωσίμων κ.λπ. υλικών, σε όλες ανεξαι¬ 
ρέτως τις Υπηρεσίες του Δήμου και σε συνεργασία με 
αυτές. 

•Τηρεί τα αρχεία των κάθε είδους παραστατικών που 
απαιτούνται για την ενημέρωση της σωστής λογιστικής 
απεικόνισης των οικονομικών πράξεων του Δήμου. 

• Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Δήμου. 

• Παρακολουθεί τη λογιστική συμφωνία των δοσολη- 
πτικών λογαριασμών με τράπεζες, προμηθευτές, πιστω¬ 
τές και άλλους συναλλασσόμενους με τον Δήμο, καθώς 
και των δοσοληπτικών λογαριασμών με τα νομικά πρό¬ 
σωπα και τα ιδρύματα του Δήμου. 

• Παρέχει κάθε είδους πληροφόρηση προς τα αρμό¬ 
δια όργανα του Δήμου για την εξέλιξη των λογιστικών 
μεγεθών. 

• Μεριμνά για την παροχή κάθε είδους στοιχείων που 
ζητούνται από Δημόσιες/Ελεγκτικές Υπηρεσίες σύμφω¬ 
να με τις διαδικασίες που ισχύουν εκάστοτε. 

• Τηρεί ειδικά συστήματα λογιστικής και οικονομι¬ 
κής διαχείρισης Προγραμμάτων και Έργων στα οποία 
συμμετέχει ο Δήμος και που χρηματοδοτούνται από το 
Πρόγραμμα Δημοσίων Επενδύσεων ή και από εθνικούς, 
ευρωπαϊκούς, διεθνείς φορείς. 

• Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους οποίους προέρχεται η σχετική χρηματοδότηση. 

• Μεριμνά για την ετοιμασία των περιοδικών οικονο¬ 
μικών αναφορών που σχετίζονται με την πρόοδο των 
προηγούμενων προγραμμάτων και έργων. 

• Παρακολουθεί για την ενημέρωση των διαχειριστι¬ 
κών βιβλίων των αποθηκών (κατά ποσότητα και αξία) με 
τα εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Δήμου. 

• Παρακολουθεί τα αποθέματα των αποθηκών και 
συνεργάζεται σχετικά με τις δημοτικές υπηρεσίες που 
κάνουν χρήση των υλικών των αποθηκών για την απο- 
γραφή του Διπλογραφικού συστήματος. 

• Τηρεί το αρχείο των παγίων κινητών περιουσιακών 
στοιχείων του Δήμου (μηχανήματα, οχήματα, συσκευές, 
εξοπλισμός κ.λπ.) και παρακολουθεί την κατανομή των 
παγίων αυτών στις υπηρεσίες του Δήμου. 


• Σε συνεργασία μετά αρμόδια Τμήματα φροντίζει για 
την απόλυτη αντιστοιχία του απλογραφικού με διπλο¬ 
γραφικού συστήματος. 

Ασκεί κάθε άλλη εργασία που δεν περιλαμβάνεται 
στον παρόντα Οργανισμό Εσωτερικής Υπηρεσίας και 
προβλέπεται ή θα προβλεφθεί με βάση την ισχύουσα 
νομοθεσία. 

4.6.3 Τμήμα Ελέγχου και Πιστοποίησης Δαπανών 

Αρμοδιότητες: 

Είναι αρμόδιο για την πιστή τήρηση των νόμων και 
διαδικασιών που αφορούν στο τμήμα. 

1. Ελέγχει τη νομιμότητα των δικαιολογητικών και πα¬ 
ραστατικών στοιχείων για κάθε δαπάνη. 

2. Καταχωρεί τα τιμολόγια 

3. Εκδίδει Χρηματικά Εντάλματα (Χ.Ε.). 

4. Μεριμνά για τη σύσταση, ενεργοποίηση και απόδο¬ 
ση της Πάγιας Προκαταβολής. 

5. Μεριμνά για την έκδοση Χ.Ε. προπληρωμής. 

6. Ελέγχει τη νομιμότητα των δικαιολογητικών των 
αποδόσεων των Χρηματικών Ενταλμάτων Προπληρω¬ 
μής· 

7. Φροντίζει για την εκκαθάριση και εντολή της πλη¬ 
ρωμής όλων των δαπανών του Δήμου, σύμφωνα με το 
νόμο, την έκδοση των καταλογιστικών αποφάσεων για 
τα ελλείμματα που παρουσιάζονται ή για τις ζημιές του 
Δήμου που προέρχονται από απώλεια ή βλάβη υλικών 
του Δήμου. 

8. Παραλαμβάνει τις μισθοδοτικές καταστάσεις και τις 
καταχωρεί στο μηχανογραφικό σύστημα. 

Ασκεί κάθε άλλη εργασία που δεν περιλαμβάνεται 
στον παρόντα Οργανισμό Εσωτερικής Υπηρεσίας και 
προβλέπεται ή θα προβλεφθεί με βάση την ισχύουσα 
νομοθεσία. 

4.6.4 Τμήμα Εισπράξεων 

Αρμοδιότητες: 

Είναι αρμόδιο για την πιστή τήρηση των νόμων και 
διαδικασιών που αφορούν στο τμήμα. 

- Ελέγχει χρηματικούς τίτλους που διαβιβάζονται στο 
ταμείο από τις υπηρεσίες του Δήμου και εκδίδει αποδει¬ 
κτικά παραλαβής. 

- Αποστέλλει προς τους οφειλέτες ταμιακές προσκλή¬ 
σεις. 

- Επιμελείται την είσπραξη όλων των βεβαιωμένων 
εσόδων του Δήμου με κάθε μέσο. 

- Εισπράττει δια μέσω των εισπρακτόρων τα διάφορα 
χρέη, για τα οποία εκδίδει το προβλεπόμενο από το νόμο 
αποδεικτικό είσπραξης και παραδίδει τις εισπράξειςτης 
ημέρας στο Δημοτικό Ταμία με γραμμάτιο παραλαβής. 

- Φροντίζει για την αποστολή των διπλοτύπων που εκ- 
δίδονται μετά από τις καταθέσεις δημοτών σε τράπεζες. 

- Φροντίζει για την έγκαιρη είσπραξη των οφειλών 
προς τον Δήμο και συντάσσει καταστάσεις ημερήσιων 
εισπράξεων, καθώς και μηνιαίων εισπράξεων, τις οποίες 
παραδίδει στο Δημοτικό Ταμία. 

- Ελέγχει τις καταστάσεις των ημερήσιων εισπράξεων 
και τις συσχετίζει με τα αντίστοιχα διπλότυπα για συμ¬ 
φωνία και επαλήθευση. Θεωρεί και υπογράφει τις κατα¬ 
στάσεις αυτές και τις παραδίδει στο αρμόδιο τμήμα για 
πίστωση της μερίδας του οφειλέτη. 

- Συγκεντρώνει και ταξινομεί τα διπλότυπα είσπραξης, 
τα οποία είναι απαραίτητα για τον έλεγχο από το Ελε¬ 
γκτικό Συνέδριο μαζί με τα άλλα απολογιστικά στοιχεία. 

- Διεκπεραιώνει τις ταχυδρομικές επιταγές. 

- Εισπράττει τις βεβαιωμένες και αβεβαίωτες κλήσεις. 

- Διεκπεραιώνει την εσωτερική και εξωτερική αλλη¬ 
λογραφία. 

- Επιμελείται της επιστροφής αχρεωστήτως καταβλη- 
θέντων ποσών. 

- Φροντίζει για την εφαρμογή νομοθετικών ευνοϊκών 
ρυθμίσεων συγκεντρώνοντας τα αιτήματα και τα απαραί¬ 
τητα δικαιολογητικά που προβλέπει ο εκάστοτε νόμος 
και ελέγχει την τήρησή τους. 

- Εισηγείται στο ΔΣ για τη διαγραφή των προστίμων 
και των προσαυξήσεων σύμφωνα με το άρθρο 174 του 
ν. 3463/2006. 

- Εκδίδει βεβαιώσεις περί μη οφειλής, δημοτικής ενη¬ 
μερότητας και κάθε είδους βεβαίωση σχετικά με τις 
οφειλές. 

- Προβαίνει στη στέρηση φορολογικής ενημερότητας 
για τους οφειλέτες που δεν έχουν πληρώσει ή ρυθμίσει 
τις βεβαιωμένες ληξιπρόθεσμες οφειλές τους, που προ¬ 
έρχονται από όλα τα δημοτικά τέλη και τα πρόστιμα του 
Κώδικα Οδικής Κυκλοφορίας σύμφωνα με τις ισχύουσες 
διατάξεις. 

- Ελέγχει τις καταστάσεις της γενικής εικόνας των βε¬ 
βαιωμένων ληξιπρόθεσμων οφειλών των οφειλετών, αν 
έχουν προκόψει λόγοι πληρωμής, ρύθμισης, διαγραφής, 
παραγραφής, ή λόγοι αναστολής είσπραξης των βεβαι¬ 
ωμένων ληξιπρόθεσμων οφειλών, πριν προβεί στη στέ¬ 
ρηση φορολογικής ενημερότητας. 

- Συντάσσει έγγραφα αναστολής της στέρησης φο¬ 
ρολογικής ενημερότητας, για τους οφειλέτες που έχουν 
ρυθμίσει τις βεβαιωμένες ληξιπρόθεσμες οφειλές τους 
ύστερα από σχετικό αίτημά τους για χορήγηση φορολο¬ 
γικής ενημερότητας. 

- Συντάσσει τα έγγραφα ανάκλησης της στέρησης 
φορολογικής ενημερότητας, για τους οφειλέτες που 
έχουν εξοφλήσει ή έχουν επέλθει λόγοι παραγραφής ή 
διαγραφής των βεβαιωμένων ληξιπρόθεσμων οφειλών 
τους, ύστερα από σχετικό αίτημά τους για χορήγηση 
φορολογικής ενημερότητας. 

- Επικοινωνεί με τις αρμόδιες ΔΟΥ και την ηλεκτρονική 
υπηρεσία της Γενικής Γραμματείας Πληροφοριακών Συ¬ 
στημάτων του Υπουργείου Οικονομικών, προκειμένου 
να διασταυρώσει και να διασφαλίσει έγκυρα στοιχεία 
που είναι χρήσιμα για την υπηρεσία. 

- Ενημερώνει εγγράφωςτα αρμόδια τμήματα του Δή¬ 
μου, στις περιπτώσεις που μετά από την έρευνα του γρα¬ 
φείου, προκύπτουν ότι τα στοιχεία στους βεβαιωμένους 
χρηματικούς καταλόγους είναι ελλιπή ή ανακριβή. 

- Αποστέλλει καταστάσεις των Στερήσεων Φορολογι¬ 
κής Ενημερότητας, και των Ανακλήσεων Φορολογικής 
Ενημερότητας ως στατιστικά οικονομικά στοιχεία. 

- Φροντίζει για την προάσπιση των συμφερόντων του 
Δήμου και για την είσπραξη όλων των νομοθετημένων 
εσόδων σύμφωνα με τον Κ.Ε.Δ.Ε. 

- Επιμελείται της έρευνας ανεύρεσης οφειλετών. 


- Φροντίζει για την τήρηση του Μητρώου οφειλετών 
και την ορθότητα των στοιχείων αυτών. 

- Επιμελείται της αποστολής ειδοποιήσεων για ένδικα 
μέτρα. 

- Λαμβάνει αναγκαστικά μέτρα είσπραξης ληξιπρό¬ 
θεσμων οφειλών τα οποία προβλέπονται από την ισχύ- 
ουσα κάθε φορά νομοθεσία (κατασχέσεις κινητών και 
ακινήτων, κατασχέσεις εις χείρας τρίτου, επισπεύσεις 
πλειστηριασμών). 

- Συντάσσει και προωθεί τις εκθέσεις εντολών κατα¬ 
σχέσεων και προγραμμάτων πλειστηριασμού. 

- Προβαίνει σε παραγγελίες για έρευνα περιουσιακών 
στοιχείων σε δικαστικούς επιμελητές. 

- Ορίζει και παρακολουθεί τα προγράμματα πλειστη- 
ριασμών. 

- Παρακολουθεί την εξέλιξη των ένδικων μέσων και 
αναγκαστικών μέτρων κατά τη διάρκεια του έτους όπου 
η συγκεκριμένη οφειλή καθίσταται ληξιπρόθεσμη. 

- Προβαίνει σε αναγγελίες για πλειστηριασμούς. 

- Παρακολουθεί τη διεξαγωγή υποθέσεων που εκκρε- 
μούν δικαστικά μέσω της Νομικής Υπηρεσίας και απο¬ 
στολή νομικώς τεκμηριωμένης άποψης της Υπηρεσίας 
στο Διοικητικό Πρωτοδικείο επί διορθώσεων, αναστο¬ 
λών και ανακοπών. 

- Συντάσσει την Έκθεση και την εντολή της απαιτούμε- 
νης δαπάνης για τους δικαστικούς επιμελητές. 

- Προβαίνει σε προσδιορισμό των εξόδων διοικητικής 
εκτέλεσης και τηρεί αρχείο με όλα τα δικαιολογητικά. 

- Προβαίνει σε αναγγελίες σε πτώχευση και εκκαθάρι¬ 
ση φυσικών ή νομικών προσώπων. 

- Προβαίνει σε άρση αναγκαστικών μέτρων είσπραξης 
αν ο οφειλέτης έχει προβεί σε ρύθμιση ή αν έχει εξοφλή¬ 
σει το χρέος του. 

- Καταχωρεί τα αναγκαστικά μέτρα στις μερίδες των 
οφειλετών. 

-Τηρεί ατομικούς φακέλους οφειλετών για τους οποί¬ 
ους έχουν ληφθεί αναγκαστικά μέτρα είσπραξης. 

- Προβαίνει όπου χρειάζεται σε επιπλέον έρευνα φο¬ 
ρολογικών και περιουσιακών στοιχείων των οφειλετών 
από τις διάφορες Δ.Ο.Υ, τη Δ/νση Συγκοινωνιών, Υποθη¬ 
κοφυλακεία και Κτηματολογικά Γραφεία (Α.Φ.Μ., ακίνητα 
κ.λπ.). 

- Τηρεί τα υπό των νόμων οριζόμενα Βιβλία και Έντυπα 
καθώς και τα βοηθητικά αυτών (Βιβλίο Αναγγελιών κ.λπ.). 

-Τηρεί ενημερωμένα αρχεία οφειλετών, κατασχέσεων 
και πλειστηριασμών κ.λπ.. 

- Μεριμνά για την εξαγωγή στατιστικών στοιχείων που 
αφορούν τα έσοδα του Δήμου από τη λήψη αναγκαστι¬ 
κών μέτρων. 

- Φροντίζει για την παραγραφή οφειλών μετά την πα¬ 
ρέλευση πενταετίας ή εικοσαετίας (αρ. 6 α.ν. 344/1968) 
από τη λήξη του οικονομικού έτους μέσα στο οποίο βε¬ 
βαιώθηκαν οριστικά. 

- Φροντίζει για τη σωστή απεικόνιση των χρηματικών 
καταλόγων στα μηχανογραφικά συστήματα του Δήμου. 

- Επιμελείται της Γραμματειακής Υποστήριξης της Δι¬ 
εύθυνσης, διεκπεραιώνει την αλληλογραφία, τηρεί το 
πρωτόκολλο εισερχομένων και εξερχομένων εγγράφων 
της διεύθυνσης και τηρεί το αρχείο αλληλογραφίας. 

Ασκεί κάθε άλλη εργασία που δεν περιλαμβάνεται 
στον παρόντα Οργανισμό Εσωτερικής Υπηρεσίας και 
προβλέπεται ή θα προβλεφθεί με βάση την ισχύουσα 
νομοθεσία. 

4.6.5 ΤμήμαΤαμειακής Διαχείρισης και Εξόδων 

Αρμοδιότητες: 

Είναι αρμόδιο για την πιστή τήρηση των νόμων και 
διαδικασιών που αφορούν στο τμήμα. 

•Τηρεί τα Λογιστικά Βιβλία (Γενικό Καθολικό και Βιβλίο 
Καθημερινό) σύμφωνα με το απλογραφικό σύστημα, 
καταχώρηση Εισπράξεων και Πληρωμών στα τηρούμενα 
Λογιστικά Βιβλία του Κεντρικού Διαχειριστή και έκδοση 
Ημερήσιου και Μηνιαίου Δελτίου Ταμιακής Κατάστα¬ 
σης,το οποίο υποβάλλεται αρμοδίως ως ο Νόμος ορίζει. 

• Παραλαμβάνει τις καθημερινές Εισπράξεις από το 
Τμήμα Εισπράξεων, τις εισπράξεις από τα Περιφερειακά 
Ταμεία του Δήμου και επιμελείται της οργάνωσης, παρά¬ 
δοσης και αποστολής τους στην Τράπεζα. 

• Εισπράττει τα πάσης φύσεως Τακτικά και Έκτακτα 
Έσοδα που προέρχονται από Επιχορηγήσεις, για την 
κάλυψη λειτουργικών και Επενδυτικών Δαπανών μέσω 
των Κεντρικών Αυτοτελών πόρων (Κ.Α.Π), Σ.Α.Τ.Α., ειδικά 
επενδυτικά Προγράμματα, Δ.Ε.Η., κ.λπ.. 

• Εκδίδει τα γραμμάτια είσπραξης για όλα τα έσοδα 
του Δήμου. Παραλαμβάνει από το τμήμα Εισπράξεων 
γραμμάτια είσπραξης και αφού τα συμφωνήσει, τα αρ¬ 
χειοθετεί προκειμένου να γίνει έλεγχος από το Ελεγκτικό 
Συνέδριο μαζί με τα υπόλοιπα απολογιστικά στοιχεία. 

• Παραλαμβάνει και επεξεργάζεται τα Χρηματικά 
Εντάλματα Μισθοδοσίας όλου του προσωπικού του 
Δήμου και πάσης φύσεως αμοιβών των Δημοτικών και 
Διαμερισματικών Συμβούλων, των προμηθειών, των 
εκτελουμένων έργων και των επιχορηγήσεων διαφόρων 
Οργανισμών καθώς και επιμέλεια της πληρωμής τους. 

• Διενεργεί την πληρωμή των Χρηματικών Ενταλμάτων. 

• Επιμελείται τη συγκέντρωση των δικαιολογητικών για 
την έκδοση Τακτοποιητέων Χρηματικών Ενταλμάτων. 

• Επιμελείται τον προσδιορισμό και την απόδοση των 
πάσης φύσεως Κρατήσεων μισθοδοσίας - προμηθειών 
και Φόρων υπέρ Τρίτων. 

• Καταγράφει τις Ταμειακές ανάγκες των Δημοτικών 
ιδρυμάτων και επιχειρήσεων, για τον προσδιορισμό και 
συντονισμό της επιχορήγησής τους. 

• Εξυπηρετεί τις τοκοχρεολύσιες δόσεις των δανειακών 
συμβάσεων. 

• Προβαίνει στη μελέτη και εκπόνηση Ταμειακών 
Προγραμμάτων Ροής, για την εξέλιξη των εισπράξεων - 
πληρωμών και της οικονομικής κατάστασηςτου Δήμου. 

• Παρακολουθεί ειδικά θέματα, όπως: 

- Διαχείριση Κληροδοτημάτων (σε συνεργασία με τη 
συναρμόδια Υπηρεσία) 

- Κατασχέσεις εις χείρας τρίτων (αφορά υπαλλήλους) 

- Χρηματοδοτήσεις μέσω της Τράπεζας της Ελλάδος 

- Δωρεές 

- Νομιμοποίηση εκπροσώπων του Δήμου ΠΕΙΡΑΙΑ σε 
Τράπεζες 

- Ειδικές Συμβάσεις μεΤράπεζες, που αφορούν πληρω¬ 
μές οφειλών δημοτών, Μισθοδοσίας, χρήσης του Συστή¬ 
ματος ΗλεκτρονικήςΤραπεζικής και Πληρωμών, καθώς 
και την πραγματοποίηση Χρηματαποστολών. 


- Παρακολούθηση και έλεγχος των τηρούμενων Τρα¬ 
πεζικών Λογαριασμών (Δεσμευμένων ή μη) και των Λο¬ 
γαριασμών του Ταμείου Παρακαταθηκών και Δανείων. 

• Συντάσσει και υποβάλλει τον ετήσιο απολογισμό εσό¬ 
δων - εξόδων του Δήμου και των Νομικών του Προσώ¬ 
πων στη Οικονομική Επιτροπή για τις περαιτέρω διαδικα¬ 
σίες μέσα στις προβλεπόμενες από το νόμο προθεσμίες. 
Φυλάσσει για λογαριασμό του Ελεγκτικού Συνεδρίου, σε 
ασφαλές μέρος τα απολογιστικά στοιχεία. Υποβάλλει 
αντίγραφα του απολογισμού στα υπουργεία και τους 
φορείς που προβλέπονται από το νόμο (ΥΠ.ΟΙΚ., ΥΠ.ΕΣ., 
ΚΕΔΕ, ΠΕΔ) και στο Ελεγκτικό Συνέδριο, στο οποίο συ¬ 
νυποβάλλονται τα απολογιστικά στοιχεία που αναφέ- 
ρονται Σελίδα 81/305 στην απόφαση ΦΓ8/21500/2004 
της ολομέλειάς του (κατάσταση υπολόγων με την πράξη 
ανάθεσης καθηκόντων σε αυτούς και την οικεία βεβαίω¬ 
ση ανάληψης υπηρεσίας, ταμιακό απολογιστικό πίνακα, 
κατάσταση των δανείων και εγγυήσεων που συνομολο- 
γήθηκαν κατά τη διάρκεια της χρήσης κλπ). 

• Παραλαμβάνει όλες τις εγγυητικές επιστολές καλής 
εκτέλεσης και λειτουργίας από τις αρμόδιες Υπηρεσίες 
του Δήμου. 

• Μεριμνά για την τήρηση της διαδικασίας που προβλέ- 
πεται από την 14282/2005 εγκύκλιο του ΥΠ.ΕΣ. σχετικά 
με την υποβολή και τη διαβίβαση των χρηματικών ενταλ¬ 
μάτων στο Ελεγκτικό Συνέδριο, για την παραλαβή τους 
από εκεί και διαβίβαση των ενταλμάτων που δεν έχουν 
εγκριθεί στις αρμόδιες Υπηρεσίες του Δήμου με πρω- 
τοκολλημένες επιστολές και για την παρακολούθηση 
όλων των εκκρεμούντων ενταλμάτων από το Ελεγκτικό 
Συνέδριο και για την τήρηση αρχείων όλων των Πράξεων 
του Επιτρόπου. 

• Ελέγχει τα δικαιολογητικά κάθε δαπάνης ώστε να 
είναι σύμφωνα με το Νόμο Περί Λογιστικού Δήμων και 
Κοινοτήτων. 

• Εκδίδει τις βεβαιώσεις παρακράτησης φόρου. 

• Καταχωρεί στο μηχανογραφικό σύστημα τα ελεγμένα 
από τον Επίτροπο εντάλματα πληρωμής και κρατήσεων. 

• Φροντίζει για την Ανάρτηση των ενταλμάτων στη 
ΔΙΑΥΓΕΙΑ και στο ΚΗΜΔΗΣ. 

• Ελέγχει τη νομιμοποίηση των δικαιούχων και εκδίδει 
απόδειξη γι'αυτούς. 

• Τηρεί αρχεία των πληρωθέντων χρηματικών ενταλ¬ 
μάτων. 

• Ενημερώνει και υποβάλλει τα φορολογικά και ασφα¬ 
λιστικά στοιχεία που απορρέουν από τα εκδοθέντα 
εντάλματα. 

Ασκεί κάθε άλλη εργασία που δεν περιλαμβάνεται 
στον παρόντα Οργανισμό Εσωτερικής Υπηρεσίας και 
προβλέπεται ή θα προβλεφθεί με βάση την ισχύουσα 
νομοθεσία. 

4.6.6Τμήμα Προμηθειών 

Αρμοδιότητες: 

Είναι αρμόδιο για την πιστή τήρηση των νόμων και 
διαδικασιών που αφορούν στο τμήμα. 

1. Φροντίζει για την έγκαιρη προμήθεια όλων των ει¬ 
δών και υλικών καθώς και των εργασιών που χρειάζονται 
οι Υπηρεσίες του Δήμου και διενεργεί όλη τη διαδικασία 
για την ανάθεση κάθε εργασίας, υπηρεσίας ή προμήθειας 

μέσα στα χρηματικά όρια του δικαιώματος Δημάρχου 
που προβλέπει ο νόμος και εκδίδει τη σχετική απόφαση. 

2. Διενεργεί έρευνα αγοράς για τις παραπάνω απαιτού- 
μενες προμήθειες και υπηρεσίες, σε συνεργασία με τις 
οργανικές μονάδες που αιτούνται τις δαπάνες. 

3. Παραλαμβάνει τα πρωτότυπα τιμολόγια μαζί με τα 
δελτία εισαγωγής, πρωτόκολλα παραλαβής, βεβαιώσεις 
εργασίας κλπ, από τις εμπλεκόμενες υπηρεσίες και αφού 
ολοκληρώσει το σχετικό φάκελο με όλα τα απαιτούμενα 
δικαιολογητικά τα διαβιβάζει εις διπλούν στο αρμόδιο 
Τμήμα για έκδοση χρηματικού εντάλματος πληρωμής. 

4. Μεριμνά προκειμένου να οριστούν τα μέλη των 
επιτροπών που προβλέπονται από τις νομοθετικές δια¬ 
τάξεις, οι οποίες διέπουν τις προμήθειες και υπηρεσίες 
των Δήμων. 

5. Παραλαμβάνει τα αιτήματα των υπηρεσιών, σε σχε¬ 
τικό φάκελο με τα απαραίτητα έγγραφα που αφορούν 
στις προπαρασκευαστικές ενέργειες για τις παραπάνω 
διαδικασίες, όπως προβλέπονται από τις οικείες νομο¬ 
θετικές διατάξεις σε έντυπη και ηλεκτρονική μορφή 
(ενδεικτικά, αποφάσεις σκοπιμότητας του διαγωνισμού, 
πρωτογενή αιτήματα, μελέτη κλπ). Οι μελέτες απαιτείται 
να είναι ελεγμένες ως προς την ορθότητα, νομιμότητα 
και εγκεκριμένες από τηναρμόδιαΤεχνική υπηρεσία και 
οι διακηρύξεις από τη Νομική Υπηρεσία. 

Για κάθε ένα από τα παραπάνω αιτήματα τηρείται ξε¬ 
χωριστός φάκελος που περιέχει όλα τα έγγραφα, απο¬ 
φάσεις κλπ σε έντυπη καθώς και σε ηλεκτρονική μορφή, 
μαζί με τις σχετικές αποφάσεις της ΟΕ, προκειμένου να 
προβεί στην ανάθεση ή στη διενέργεια του διαγωνισμού 
σύμφωνα με τις οικείες διατάξεις. 

6. Διενεργεί όλους τους συνοπτικούς, ανοικτούς και 
διεθνείς διαγωνισμούς προμηθειών και εργασιών - υπη¬ 
ρεσιών σύμφωνα με τις οικείες διατάξεις. 

7. Μεριμνά για την παραλαβή των πρακτικών και των 
αποφάσεων της Οικονομικής Επιτροπής σε κάθε στάδιο 
της δημοπρασίας και ενημερώνει τους συμμετέχοντες 
καθώς και τους ηλεκτρονικούς και φυσικούς φακέλους 
του διαγωνισμού. 

8. Μεριμνά για την κατά το νόμο δημοσίευση, ανάρτη¬ 
ση στο ΚΗΜΔΗΣ και ΕΣΗΔΗΣ καθώς και στην Εφημερίδα 
Ευρωπαϊκών Κοινοτήτων των προκηρύξεων, διακηρύξε¬ 
ων και εγγράφων της σύμβασης όπως κάθε φορά προ- 
βλέπεται από τις οικείες διατάξεις. 

9. Μεριμνά για την κοινοποίηση των αποφάσεων κα- 
τακύρωσης στους αρμοδίους μειοδότες ή αναδόχους 
προκειμένου να προσκομίσουν τα απαραίτητα δικαιο- 
λογητικά για την υπογραφή της σύμβασης. 

10. Αποστέλλει όπου απαιτείται, τις σχετικές αποφά¬ 
σεις μαζί με τα απαιτούμενα έγγραφα προς τη Νομική 
Υπηρεσία για τη σύνταξη του συμφωνητικού με την επι¬ 
μέλεια της οποίας συντάσσεται και δημοσιεύεται στο 
ΚΗΜΔΗΣ. 

11. Μεριμνά για τυχόν επανάληψη του διαγωνισμού σε 
περιπτώσεις που αποβεί άκαρπος ή δεν κατακυρώθηκε 
σε όλα τα άρθρα του. 

12. Ενημερώνει το ηλεκτρονικό πρόγραμμα των Προ¬ 
μηθειών. 

13. Τηρεί το ηλεκτρονικό μητρώο συμβάσεων ωςπρος 
το αντικείμενό του. 


14. Τη ρεί το αρχείο των φακέλων προμήθειας με αντί¬ 
γραφα των δικαιολογητικών, προβαίνονταςτελικά στην 
καταστροφή τους, μέσω της ανακύκλωσης, μετά την πα¬ 
ρέλευση του απαιτούμενου χρόνου διατήρησής τους. 

Ασκεί κάθε άλλη εργασία που δεν περιλαμβάνεται 
στον παρόντα Οργανισμό Εσωτερικής Υπηρεσίας και 
προβλέπεται ή θα προβλεφθεί με βάση την ισχύουσα 
νομοθεσία. 

Στο άρθρο 6 «Επιλογή Προϊσταμένων» παράγραφος 
6.7 αντικαθίσταται ως εξής: 

6.7 ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Ο Προϊστάμενος της Διεύθυνσης Οικονομικών Υπη¬ 
ρεσιών επιλέγεται από την κατηγορία ΠΕ και εν ελλείψει 
από την κατηγορία ΤΕ, των κατωτέρω κλάδων: 

ΠΕ Διοικητικού - Οικονομικού ή ΠΕ Οικονομικού - Λο¬ 
γιστικού ή ΤΕ Διοικητικού - Λογιστικού ή ΤΕ Διοίκησης 
Μονάδων Τοπικής Αυτοδιοίκησης 

Τμήμα Προϋπολογισμού και Οικονομικής Πληροφό¬ 
ρησης 

Ο Προϊστάμενος του Τμήματος επιλέγεται από τις κα¬ 
τηγορίες ΠΕ,ΤΕ, ΔΕ των κατωτέρω κλάδων: 

ΠΕ Διοικητικού - Οικονομικού ή ΠΕ Οικονομικού - Λο¬ 
γιστικού ή ΤΕ Διοικητικού - Λογιστικού ή ΤΕ Διοίκησης 
Μονάδων Τοπικής Αυτοδιοίκησης ή ΔΕ Διοικητικού - 
Λογιστικού. 

Τμήμα Λογιστηρίου 

Ο Προϊστάμενος του Τμήματος ο οποίος φέρει άδεια 
ασκήσεως επαγγέλματος λογιστή-φοροτεχνικού Α' Τά¬ 
ξης επιλέγεται από τις κατηγορίες ΠΕ,ΤΕ των κατωτέρω 
κλάδων: 

ΠΕ Διοικητικού - Οικονομικού ή ΠΕ Οικονομικού - Λο¬ 
γιστικού ή ΤΕ Διοικητικού - Λογιστικού ή ΤΕ Διοίκησης 
Μονάδων Τοπικής Αυτοδιοίκησης ή ΔΕ Διοικητικού - 
Λογιστικού. 

Τμήμα Ελέγχου και Πιστοποίησης Δαπανών 

Ο Προϊστάμενος του Τμήματος επιλέγεται από τις κα¬ 
τηγορίες ΠΕ,ΤΕ, ΔΕ των κατωτέρω κλάδων: 

ΠΕ Διοικητικού - Οικονομικού ή ΠΕ Οικονομικού - Λο¬ 
γιστικού ή ΤΕ Διοικητικού - Λογιστικού ή ΤΕ Διοίκησης 
Μονάδων Τοπικής Αυτοδιοίκησης ή ΔΕ Διοικητικού - 
Λογιστικού. 

Τμήμα Εισπράξεων 

Ο Προϊστάμενος του Τμήματος επιλέγεται από τις κα¬ 
τηγορίες ΠΕ,ΤΕ, ΔΕ των κατωτέρω κλάδων: 

ΠΕ Διοικητικού - Οικονομικού ή ΠΕ Οικονομικού - Λο¬ 
γιστικού ή ΤΕ Διοικητικού - Λογιστικού ή ΤΕ Διοίκησης 
Μονάδων Τοπικής Αυτοδιοίκησης ή ΔΕ Διοικητικού - 
Λογιστικού. 

ΤμήμαΤαμειακής Διαχείρισης και Εξόδων 

Ο Προϊστάμενος του Τμήματος επιλέγεται από τις κα¬ 
τηγορίες ΠΕ,ΤΕ, ΔΕ των κατωτέρω κλάδων: 

ΠΕ Διοικητικού - Οικονομικού ή ΠΕ Οικονομικού - Λο¬ 
γιστικού ή ΤΕ Διοικητικού - Λογιστικού ή ΤΕ Διοίκησης 
Μονάδων Τοπικής Αυτοδιοίκησης ή ΔΕ Διοικητικού - 
Λογιστικού. 

Τμήμα Προμηθειών 

Ο Προϊστάμενος του Τμήματος επιλέγεται από τις κα¬ 
τηγορίες ΠΕ,ΤΕ, ΔΕ των κατωτέρω κλάδων: 

ΠΕ Διοικητικού - Οικονομικού ή ΠΕ Οικονομικού - Λο- 

γιστικού ή ΤΕ Διοικητικού - Λογιστικού ή ΤΕ Διοίκησης 
Μονάδων Τοπικής Αυτοδιοίκησης ή ΔΕ Διοικητικού - 
Λογιστικού. 

Από την ως άνω τροποποίηση δεν προκαλείται επιπλέ¬ 
ον δαπάνη εις βάρος του προϋπολογισμού έτους 2018 
δεδομένου ότι δεν συστήνεται νέα θέση. 

Κατά τα λοιπά ισχύουν οι προγενέστερες 7/ΔΤΑ/ 
2805/16.4.2010,36414/33247/5.10.2011,55665/48716/ 
20.12.2012, 31593/26241/4.7.2013, 85085/45925/ 

30.11.2015, 51336/19062/4.8.2017 και 64005/23596/ 


11.9.2017 αποφάσεις Συντονιστή Αποκεντρωμένης Δι¬ 
οίκησης Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2018 

Με εντολή Συντονιστή 

Αποκεντρωμένης Διοίκησης 

Η Γενική Διευθύντρια Εσωτερικής Λειτουργίας 

ΜΑΡΙΑ ΚΑΛΥΒΑ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















